С присъда № 294 на Районен съд-В., постановена на 06.10.2020 година по нчхдело № 456/2020 година, подсъдимият Д. С. е признат за виновен в извършване на престъпление по чл.148, ал.1, т.2 във вр. с чл.146, ал.1 НК; на основание чл.78а от НК е освободен от наказателна отговорност с налагане на административно наказание глоба в размер на 1000 лева; оправдан е по обвинението по чл. чл.148, ал.2 във вр. с чл.148, ал.1 т.2 от НК; в тежест на подсъдимия е присъдено заплащането на сумата от 300 лева - обезщетение за неимуществени вреди, причинени на  А. С., както и заплащането на разноски и държавна такса.
Присъдата е обжалвана  от  частната т. А.  С.  Ч. нейния повереник А.Г. с оплакване за заниженост размера на наложеното на подсъдимия наказание и искане за изменяване на присъдата с налагане на максималното наказание  и уважаване  изцяло на предявения граждански иск. Присъдата е обжалвата и от подсъдимия Д. Ч. защитника му А.В. с оплакване за незаконосъобразност и необоснованост ; искането е за отменяване на обжалваната присъда и постановяване на нова - оправдателна присъда и отхвърляне изцяло на предявения граждански иск.
В хода на въззивното производство  между страните е постигнато помирение, условията на което са изпълнени, поради което атакуваната по реда на въззивното обжалване присъда следва да бъде отменена , а наказателното производство - прекратено на основание  чл. 334, т. 4 НПК във връзка с чл. 24, ал. 5, т. 3 НПК.
Предвид изложените съображения въззивният съд

                                                   Р  Е  Ш  И  : 
ОТМЕНЯВА  изцяло присъда № 294 на Районен съд-В., постановена на 06.10.2020 година по нчхдело № 456/2020 година по описа на Районен съд-В..
ПРЕКРАТЯВА наказателното производство, образувано по тъжба  на А. С..
Въззивното решение подлежи на касационно обжалване пред ВКС в петнадесетдневен срок от съобщаването му на частната т. и  на нейния повереник; на подсъдимия и на неговия защитник.

						ПРЕДСЕДАТЕЛ:

						ЧЛЕНОВЕ: